Tots els colors del blau
25 novembre 2020

## Tots els colors del blau25 novembre 2020Última actualització: 14 juliol 2025

![](../gestion/img/7d1f065891ba055765fe05ac4219d1097a66a53012f4d8d636a360fe050c6872.jpg)  
  

La **regidora delegada de Pesca, Alícia Izquierdo**, acompanyada del **president de la Junta de Districte del Grau, Miguel Ángel Picornell** i del **Patró Major de la Confraria de Pescadors del Grau, Domingo Ciurana**, han visitat aquest matí la mostra a l’aire lliure “Tots els colors del blau”, al Moll dels Borja del port de Gandia.    

Es tracta d’un projecte finançat amb una subvenció de la Unió Europea a través del Grup d’Acció Local Pesquera, del que formen part l’Ajuntament i la Confraria de Pescadors del Grau. Una exposició que conta la història del port, de la pesca, la importància del sector pesquer, les activitats que realitzen... _“Perquè la ciutadania conega la importància d’aquest sector primari. Ens encantaria que la gent s’apropés i pegara un passeig a l’aire lliure, de forma segura, ja que els panells estan separats, i coneguera un poc més d’aquest sector tan vinculat al Grau i a Gandia”,_ ha explicat Izquierdo.

_“Convide especialment els grauers, perquè podran conèixer la història de la pesca, però també del port, amb fotografies, per exemple, dels antics musclaires o dels bombardejos que va patir el port durant de la Guerra civil. Si tenen temps, aquesta exposició no els decebrà”,_ ha conclòs Picornell.  

[Twittear](https://twitter.com/share)